2015-10-15

Nagymányok Város Önkormányzata

Sajtóközlemény

**Egészségügyi alapellátás fejlesztése Nagymányok városában**

**NAGYMÁNYOK VÁROS ÖNKORMÁNYZATA az Új Széchenyi Terv keretében60 millió forint európai uniós támogatást nyert azDél-Dunántúli Operatív Program keretében meghirdetett „Egészségügyi alapellátás fejlesztése”című pályázati kiíráson. Az 60 millió forint összköltségvetésű beruházásból az településen működő háziorvosi és védőnői praxisok teljes megújulására kerül sor.**

A település a Mecsek hegység keleti kiágazásának északi oldalán, Tolna megye déli peremén fekszik. Természeti adottsága – déli része erdős, dombos – jó lehetőséget biztosít erdei kirándulásra, vadászatra. A hegyeken-dombokon szőlői, legelői vannak. A város lakóinak száma 2600 fő. A hozzá legközelebb fekvő város Bonyhád, amely tőle mintegy 8 km-re fekszik, a megyeszékhely Szekszárd pedig 30 km-re található. A közös projekt célja a pályázó települések egészségügyi ellátásának fejlesztése, a prevenció, az egészségfejlesztés elősegítése, megteremtve ezzel a településeken élő lakosság számára a magas színvonalú egészségügyi ellátást, hosszú távon biztosítva ezzel, az ahhoz való hozzáférést. A DDOP-3.1.3/G-14-2014-0122 azonosítószámú pályázat keretében megvalósuló fejlesztés hozzájárul a kistérségi, régiós egészségfejlesztésre vonatkozó koncepciókban kitűzött célok eléréséhez.

Az „Egészségügyi alapellátás fejlesztése Nagymányok városában” című projekt keretében 60.000.000,-Ft pályázati támogatásból megújul a  Nagymányok központjában található, önkormányzati tulajdonú, több település igényeit kielégítő háziorvosi és védőnői szolgálat épülete. Az épület jelenleg használaton kívüli részének felújítására, parkolók kialakítására, valamint az akadálymentesítés megoldására is sor kerül.

A rendelők külseje és belseje is teljesen megújul, energetikailag a mai kor követelményeinek megfelelővé válik környezettudatosabb és gazdaságosabb üzemeletetést biztosít az Önkormányzat részére. A projekt teljes összköltsége 60 000 000 Ft

A projekt megvalósításának időszaka 2015.06.15.- 2015.10.30.

A projektről részletesebb információt a térképtéren és az önkormányzat oldalain olvashatnak.